**ZMLUVa o DIELO** (návrh)

*uzatvorená podľa §536 a nasl. Zákona č. 513/1991 Zb. (Obchodného zákonníka) v znení neskorších zmien a doplnkov*

 (ďalej len "zmluva")

1. **Zmluvné strany**

**Objednávateľ:**

Obchodné meno: **Obec Teriakovce**

Sídlo: Teriakovce 54

Zastúpený: Miroslav Angelovič – starosta obce

Oprávnený rokovať:

IČO: 00327859

DIČ:

Bankové spojenie:

IBAN:

Tel.: 051/7716702

e-mail: obec@teriakovce.sk

**Zhotoviteľ:**

Obchodné meno:

Sídlo:

Zapísaný: Zastúpený:

Oprávnený rokovať:

vo veciach zmluvných:

vo veciach technických:

IČO:

DIČ:

IČ DPH:

Bankové spojenie:

Číslo účtu:

IBAN:

Tel. :

e-mail :

*uzatvorili po vzájomnej dohode túto zmluvu o dielo*

**II. Predmet zmluvy**

2.1 Predmetom zmluvy je zhotovenie diela s názvom **„Priečne osvetlenie hlavnej cesty“**, v obsahu a rozsahu stanoveného opisom predmetu zákazky.

2.2 Zhotoviteľ zabezpečí kompletnú dodávku a realizáciu stavebných prác podľa bodu 2.1.

2.3 Zhotoviteľ sa zaväzuje vykonať dielo vo vlastnom mene a na vlastnú zodpovednosť.

2.4 Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu.

**III. Predmet plnenia**

3.1 Zhotoviteľ sa zaväzuje zhotoviť pre objednávateľa dielo špecifikované v čl. III tejto zmluvy na svoje náklady, vo vlastnom mene, na svoje nebezpečenstvo a podľa podmienok dohodnutých v tejto zmluve. Ďalej sa zaväzuje zhotovené dielo odovzdať objednávateľovi riadne, včas, bez závad a nedorobkov brániacich užívaniu, v zodpovedajúcej kvalite, ktorá je pre daný druh diela obvyklá.

3.2 Objednávateľ sa zaväzuje dielo zhotovené v súlade s touto zmluvou prevziať a zaplatiť za dielo dohodnutú cenu podľa platných podmienok dohodnutých v tejto zmluve.

3.3 Dielo zrealizuje zhotoviteľ v súlade s výkazom výmer a v súlade s požiadavkami vyplývajúcimi z povolení, v súlade s platnými technickými normami, platnými právnymi všeobecne záväznými predpismi ako i s požiarnymi a bezpečnostnými predpismi.

3.4 Zhotoviteľ potvrdzuje, že sa v plnom rozsahu oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii diela a disponuje takými kapacitami a odbornými znalosťami, ktoré sú pre kvalitné zhotovenie diela potrebné.

**IV. Čas plnenia**

4.1 **Zhotoviteľ sa zaväzuje odovzdať objednávateľovi dielo zhotovené** v rozsahu a kvalite vymedzenej v čl. III. tejto zmluvy v termíne: do 2 mesiacov od prevzatia staveniska.

4.2 Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, objednávateľ sa zaväzuje dielo prevziať v skoršom termíne ponúkanom zhotoviteľom.

4.3 Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

**V. Cena**

5.1 Cena za vykonanie prác v zmysle predmetu zmluvy v rozsahu čl. III. je stanovená výsledkom verejného obstarávania realizovaného podľa § 117 zákona o verejnom obstarávaní a je doložená rozpočtom zhotoviteľa, ktorý tvorí prílohu č. 1 k tejto zmluve.

5.2 **Cena za zhotovenie diela podľa čl. VI je:**

 **Celková cena bez DPH: EUR**

 **DPH 20% : EUR**

 **Spolu s DPH : EUR**

5.2.1. Zmluvné strany sa dohodli , že zhotoviteľ v prípade omeškania úhrady ceny diela objednávateľom môže uplatňovať voči objednávateľovi úrok z omeškania vo výške 0,05 % z dlžnej sumy za každý aj začatý deň omeškania . Objednávateľ sa zaväzuje

 tento úrok v prípade jeho uplatnenia uhradiť.

5.3 Položkový rozpočet je záväzný pre vymedzenie rozsahu predmetu plnenia a je súčasťou tejto zmluvy. Objednávateľ nezodpovedá za matematické chyby pri jednotlivých položkách rozpočtu. Zhotoviteľ je povinný riadne prekontrolovať správnosť celkovej ceny vzhľadom na položky rozpočtu.

5.4 Cena uvedená v čl. VI. bod 6.2 pokrýva celý zmluvný záväzok a všetky náležitosti a veci nevyhnuté na riadne vykonanie a odovzdanie predmetu zmluvy a ktoré umožnia objednávateľovi riadne nakladanie s odovzdaným predmetom zmluvy.

**VI. Platobné podmienky**

6.1 Zhotoviteľ si uplatňuje nárok na úhradu prác a dodávok podľa zmluvy.

6.2 Zhotoviteľ má povinnosť práce vyúčtovať overiteľným spôsobom. Faktúra musí byť zostavená prehľadne a pritom musí dodržiavať poradie položiek a označenie, ktoré je v súlade s oceneným popisom prác podľa zmluvy. Súčasťou je výkaz skutočne vykonaných množstiev. Výkaz vykonaných množstiev musí byť potvrdený stavebným dozorom objednávateľa, prípadne ďalšími písomne poverenými osobami.

6.3 Zhotoviteľ predloží objednávateľovi 3 pracovné dni pred vystavením faktúry na vecnú kontrolu vo dvoch vyhotoveniach výkaz vykonaných množstiev prác a dodávok vrátane rozpracovanosti výroby. Objednávateľ overí ich správnosť v lehote do troch dní od obdŕžania podpisom oprávneného pracovníka. Na základe takto overeného výkazu bude zhotoviteľ oprávnený vystaviť faktúru.

6.4 Fakturované budú iba skutočne vykonané práce v súlade s ostatnými ustanoveniami zmluvy, na základe potvrdenia objednávateľa o prevzatí diela, alebo stavebného objektu v preberacom protokole.

6.5 Faktúry musia mať predpísané náležitosti podľa § 71 zák. č. 222/2004 Z.z. v znení noviel a priložené doklady umožňujúce posúdiť oprávnenosť fakturácie. Faktúry budú predkladané v piatich vyhotoveniach pre objednávateľa. Náležitosti faktúr:

1. označenie „faktúra” a jej číslo,
2. identifikačné údaje objednávateľa a zhotoviteľa (IČO, DIČ, sídlo),registrácia,
3. označenie banky a číslo účtu, na ktorý sa má platiť,
4. číslo zmluvy a označenie fakturovanej časti diela,
5. deň vystavenia a odoslania faktúry a lehotu jej splatnosti, fakturačné obdobie,
6. fakturovaná suma,
7. náležitosti pre účely dane z pridanej hodnoty,
8. objednávateľom potvrdený súpis vykonaných prác a dodávok vo dvoch vyhotoveniach,
9. ďalšie doklady preukazujúce oprávnenosť fakturácie,
10. pečiatka a podpis.

6.6 Objednávateľ je oprávnený pred uplynutím lehoty splatnosti vrátiť bez zaplatenia faktúru, ktorá neobsahuje niektorú z náležitostí alebo má iné vady v obsahu. Spolu s vrátenou faktúrou musí objednávateľ uviesť dôvod vrátenia.

6.7 Zhotoviteľ je povinný, podľa povahy nesprávnosti, faktúru po opravení opätovne vystaviť. Oprávneným vrátením faktúry prestáva plynúť lehota splatnosti. Celá lehota splatnosti plynie znovu odo dňa doručenia opravenej alebo novo vystavenej faktúry.

6.8 Práce, ktoré zhotoviteľ vykoná bez príkazu objednávateľa alebo odchýlne od dohodnutého rozsahu, nebudú uhradené.

6.9. Cena diela bude zúčtovaná v konečnej faktúre vystavenej zhotoviteľom po splnení zmluvnej dodávky. Právo vystaviť konečnú faktúru vzniká po predložení kontrolných skúšok pri odovzdávaní diela. Zhotoviteľ zašle objednávateľovi konečnú faktúru doporučeným listom v troch vyhotoveniach, ktorú uhradí objednávateľ do 30 dní od jej doručenia.

6.10 Dohodnutá cena môže byť upravená len v prípade:

1. administratívnych opatrení štátu: zmeny DPH,
2. požiadaviek objednávateľa na

- opodstatnené práce uplatnené objednávateľom, zvyšujúce alebo zmenšujúce ich rozsah

- zmeny rozsahu prác z iných dôvodov, odsúhlasených objednávateľom

**VII. Odovzdanie a prevzatie dokončeného diela**

7.1 Odovzdanie a prevzatie diela po jeho zhotovení, sa uskutoční na preberacom konaní.

7.2 Zhotoviteľ je povinný odstrániť bez zbytočného odkladu prípadné chyby na zhotovenom diele, ktoré vyplynú z preberacieho konania a ktoré prípadne objednávateľ nezistil na preberacom konaní, aj po termíne splnenia všetkých záväzkov, ku ktorým sa podľa tejto zmluvy zhotoviteľ zaviazal.

**VIII. Zodpovednosť za vady diela**

8.1 Záručná doba zhotoveného diela je 24 mesiacov. Špeciálna záruka sa uplatňuje na svietidlá, na ktoré výrobca svietidiel poskytne záruku 60 mesiacov.

8.2 Záručná doba diela začína plynúť dňom ich odovzdania a prevzatia na preberacom konaní.

8.3 Zhotoviteľ ručí za to, že zhotovené dielo bude mať počas celej záručnej doby vlastnosti zodpovedajúce technickým normám a predpisom, že zhotovené dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom, tj. že zhotovené dielo bude mať počas celej záručnej doby vlastnosti, preukázané zhotoviteľom objednávateľovi na preberacom konaní.

8.4 Zhotoviteľ je povinný na výzvu objednávateľa skryté vady diela počas záručnej doby odstrániť na svoje náklady bez zbytočného odkladu.

8.5 Všetky atesty, certifikáty, skúšky, revízie a osvedčenia materiálov a dodávok si zabezpečuje na vlastné náklady zhotoviteľ (všetko podľa ustanovení zákona č.254/1998 Z. z. o verejných prácach v znení neskorších predpisov a vyhlášky č. 83/2008 Z. z., ktorou sa vykonáva zákon č. 254/1998 Z. z. o verejných prácach v znení neskorších predpisov a podľa ustanovení zákona č. 133/2013 Z. z. o stavebných výrobkoch a o zmene a doplnení niektorých zákonov).

**IX. Okolnosti vylučujúce zodpovednosť (vyššia moc)**

9.1 Za vyššiu moc sa považujú prípady, ktoré nie sú závislé, ani ich nemôžu ovplyvniť zmluvné strany, napr. živelné pohromy, vojna a pod.

9.2 Pre účely tejto zmluvy sa za okolnosti vylučujúce zodpovednosť prijíma podľa § 374 Obchodného zákonníka.

9.3 Ak sa splnenie tejto zmluvy stane nemožným pre okolnosti vylučujúce zodpovednosť, strana, ktorá sa bude chcieť odvolať na také okolnosti, bude mať právo do 2 mesiacov od ich vzniku odstúpiť od tejto zmluvy po zaslaní písomného oznámenia druhej strane. Účinky odstúpenia v takom prípade nastanú dňom doručenia oznámenia a skutočnosťou, že tieto okolnosti trvajú.

9.4 V prípade porušenia alebo zastavenia prác na diele z dôvodov uvedených v tomto článku je zhotoviteľ povinný obratom vykonať také opatrenia na zabezpečenie diela, aby nedošlo k jeho zničeniu, poškodeniu, odcudzeniu alebo inej škode. Rozsah, spôsob a úhrada nákladov bude dohodnutá zmluvnými stranami pred vykonaním prác. Návrh predloží zhotoviteľ.

9.5 Všetka korešpondencia adresovaná jednej zo zmluvných strán na adresu uvedenú v tejto zmluve sa považuje za doručenú:

1. dňom prevzatia písomnosti,
2. dňom odmietnutia prevzatia písomnosti,
3. uplynutím 3 dní od uloženia písomnosti na príslušnej pošte.

**X. Zmluvné pokuty**

10.1 Zhotoviteľ zaplatí objednávateľovi zmluvnú pokutu vo výške 0,05 % z ceny jeho odovzdávanej časti za každý, aj začatý deň omeškania odovzdania diela v tejto zmluve dohodnutom termíne.

10.2 Zhotoviteľ zaplatí objednávateľovi za omeškanie s odstránením prípadných zjavných vád a nedorobkov v dohodnutých termínoch za každú vadu a nedorobok a každý deň omeškania zmluvnú pokutu 10,-EUR.

10.3 Objednávateľ zaplatí za omeškanie úhrady platieb na základe platobných dokladov uvedených v čl. VI. tejto zmluvy za každý prípad a za každý deň omeškania zmluvnú pokutu vo výške 0,05% z dlžnej sumy.

**XI. Ostatné ustanovenia**

11.1 Zhotoviteľ potvrdzuje, že sa v plnom rozsahu oboznámil s rozsahom, povahou a podmienkami realizovaného diela.

11.2 Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy.

11.3 V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane má druhá zmluvná strana nárok na náhradu vzniknutej škody.

11.4 Zhotoviteľ je povinný vykonať opatrenia, aby nedošlo počas stavby k poškodeniu alebo zničeniu pamiatkovo chránených prvkov stavby a ostatného majetku objednávateľa odovzdaného pri odovzdaní staveniska, resp. miesta kde sa bude dielo vykonávať. V prípade ak takáto škoda vznikne všetky náklady znáša zhotoviteľ.

**XII. Záverečné ustanovenia**

12.1 Zhotoviteľ a objednávateľ je viazaný touto zmluvou od doby jej účinnosti.

12.2 Zmluvné strany dohodli ako podmienku platnosti tejto zmluvy ako aj jej prípadných dodatkov, písomnú formu a dohodu v celom rozsahu.

12.3 Zmeny alebo doplnky tejto zmluvy je možné robiť len písomnými dodatkami k zmluve.

12.4 Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a platným právnym poriadkom SR.

12.5 Neoddeliteľnou súčasťou tejto zmluvy sú prílohy:

* Príloha č. 1 - Rozpočet - výkaz výmer

12.6 Zmluvné strany prehlasujú, že táto zmluva zodpovedá ich slobodnej vôli, čo potvrdzujú podpismi zástupcov svojich štatutárnych orgánov.

12.7 V prípade, že ktorékoľvek z ustanovení tejto zmluvy sa stane neplatným, neúčinným alebo nevykonateľným, nebude mať táto skutočnosť za následok neplatnosť, neúčinnosť alebo nevykonateľnosť ostatných ustanovení tejto zmluvy, pričom zmluvné strany sa zaväzujú príslušné ustanovenia nahradiť novým, platným, účinným a vykonateľným ustanovením, ktoré sa svojim významom a obsahom bude čo najviac približovať nahrádzanému ustanoveniu.

12.8 Táto zmluva nadobúda platnosť dňom podpisu zmluvy oboma zmluvnými stranami a účinnosť tejto zmluvy nastane nasledujúci deň po dni zverejnenia na webovom sídle objednávateľa.

12.9 Táto zmluva je vyhotovená v 4 exemplároch, z ktorých 2 sú pre objednávateľa a 2 pre zhotoviteľa.

Objednávateľ: Zhotoviteľ:

V obci Teriakovce , dňa ................... V ................. , dňa .....................

.............................................. ..............................................

 Miroslav Angelovič

 Starosta obce